Ada Ogochukwu Ehi (anajulikana kwa jina lake la kisanii Ada Ehi: alizaliwa 18 Septemba 1987) ni mwimbaji wa nyimbo za Injili, mtunzi wa nyimbo, msanii wa kurekodi na kuigiza wa Nigeria. Alianza kazi yake ya muziki akiwa na umri wa miaka 10 kama mwimbaji mbadala wa nyota mtoto Tosin Jegede. Tangu aanze taaluma yake ya muziki chini ya Loveworld Records mnamo 2009, amezidi kupata umaarufu wa ndani na kimataifa kupitia nyimbo na video zake za muziki. Alizaliwa na Victor na Mabel Ndukauba, Ehi na kaka zake watatu walipenda kusikiliza muziki wa injili. Yeye ni mzaliwa wa Jimbo la Imo nchini Nigeria . Akiwa na umri wa miaka 10, alichaguliwa kuwa mwanachama wa bendi ya Wasichana ya mtoto nyota wa Nigeria Tosin Jegede . Yeye ni mhitimu wa Chuo Kikuu cha Jimbo la Lagos, (B.Sc Chemical & Polymer Engineering). Alipokua kua chuo kikuu, alishiriki kikamilifu kwenye Ushirika wa Campus ya Believers Loveworld. Muda mfupi baadaye, alijiunga na Kwaya ya Christ Embassy na tangu wakati huo amekuwa akishiriki kwaya kanisa. Ehi alijiunga na Loveworld Records mwaka wa 2009. Alikutana na mumewe, Moses Ehi, kwenye kanisa la Christ Embassy wakati wa moja ya vipindi vyake vya mazoezi akiwa bado chuo kikuu.